
INNLEDNING

     I denne oppgaven hvor vi har jobbet med Finn Berg, har vi delt emnene inn i tre hovedkapitler. Den første delen omfatter fordøyelsessystemet, væske og ernæring, den andre delen eliminasjon og urinveier, mens siste del omfatter hjerneslag, aktivitet og hvile. En av grunnene til at vi har gjort det på denne måten er at vi nå er en gruppe på seks, og at vi ser disse temaene som fremtredende. Vi har flettet inn anatomikunnskaper for å gå dypere inn i stoffet og underbygge kapitlene. Oppgaven er lagt opp etter Bergs behov for sykepleie slik at alle vurderinger og tiltak er relatert til hans sykehistorie. 

     Blant sykepleieteoretikerne har vi tatt for oss Dorothea Orem. Dette er fordi hennes omsorgsteori og metoder står i samsvar med hvordan vi vil behandle Berg. 

Vi har forsøkt å gjøre det så oversiktlig som mulig slik at det er lett og forståelig, samt å fremheve målenes viktighet.

     De langsiktige målene vil være at han:

· rehabiliteres fysisk

· opprettholder nåværende vekt

· har sosial kontakt med familie, venner og andre bekjente på sykehjemmet

· opprettholder en positiv psykisk tilstand

Haugesund 24. november 2004

Minh-Thu Le, Torill-Marie Haug, Årstein Gilje, Anne Berit Karlsen, Jakob Hansen og Louise Christine Sandø Løken 

1.  Fordøyelsessystemet

1.1.1  Munnhulen

     Munnhulen (cavum oris) er inngangen til fordøyelseskanalen. Informasjon fra sansecellene i munnhulen er avgjørende om maten er akseptabel, slik at tyggingen kan begynne.

Tungen er med på å blande maten med spytt og plassere den i forhold til tennene. Den bidrar også til å holde munnhulen ren.

     Munnhulen har flere små spyttkjertler, og det ligger tre store spyttkjertler utenfor selve fordøyelseskanalen. Disse har egne utførselsganger til munnhulen. Spyttsekresjon er størst når vi spiser. 99 % av spyttet er vann, resten er grunnstoffer (ioner) og organiske forbindelser som 

· Mucin, som består av karbohydrater og protein, er viktig som smøremiddel under svelgingen.

· Amylase, et enzym som spalter karbohydrater stivelse.

· Enzymer som angriper bakterier

     Mellom måltidene foregår det alltid en basisproduksjon av spytt. Dette er viktig for god munnhygiene. Spytt utover dette reguleres av medfødt eller tillært reflekser.

(Bjålie m.fl. 2003)

1.1.2  Svelget og spiserøret

     Når vi svelger, blir maten overført fra munnhulen til spiserøret, som transporterer den videre til magesekken. I svelget stimuleres trykkfølsomme celler, slik at det går sensoriske nerveimpulser til svelgsenteret i den forlengete margen. Svelgsenteret styrer samspillet av muskelkontraksjon og avslapping, som presser mat inn i spiserøret. Respirasjonen opphører for en kort tid, og strupelokket stenger inngangen til luftrøret. Maten går derfor i spiserøret og ikke i luftrøret. 

Spiserøret er en muskelkledd kanal som munner ut i magesekken. Øverst og nederst fungerer muskelcellene som lukkermuskler. Disse gjør at begge kan stenges av i begge ender. Når maten har passert svelget, lukker den øvre lukkemuskelen seg. Kontraksjonsbølger forplanter seg nedover i spiserøret og skyver maten inn i magesekken. I nederste delen av spiserøret kan mat stoppe opp. Det vil stimulere sanseceller i veggen som igjen vil utløse kontraksjonsbølger til maten er overført til magesekken.. Den nederste lukkemuskelen vil hindre at mat presses tilbake til spiserøret.

(Kristoffersen,  2003)

1.1.3  Fordøyelsen i ventrikkelen

I ventrikkelen (magesekken) blandes maten med magesaften til en blanding som kalles kymus. Herifra går den gradvis til tynntarmen, der blandingen spaltes og suges opp. Mageinnholdet presses over til tynntarmen i små porsjoner. Styrken på kontraksjonen bestemmes av volumet og sammensetningen.

Magesaften innholder saltsyre og pepsinogen. Produksjonen av magesaften reguleres nervøst og hormoner. Kjertelcellene som produserer saltsyre, skiller også ut et karbonhydratholdig protein, intrinsic factor. Som er nødvendig for oppsuging av vitamin B12. Saltsyren bidrar til at pepsinogen omdannes til aktivt enzym, pepsin. Den gjør også ventrikkelinnholdet surt slik at proteiner kan spaltes, og det bidrar til nedbryting av bindevev og muskelfibrer slik at store matklumper reduseres til mindre partikler.

1.1.4  Fordøyelsen i tynntarmen

Tynntarmen har glatte muskelceller som ved vekselvis å kontrahere og å slappe av blander innholdet og skyver det nedover tarmen. Ved overgangen mellom tynntarm og tykktarm er det en lukkemuskel. Når innholdet kommer over den siste delen av tynntarmen, slapper denne muskelen av, slik at innholdet kommer over i tykktarmen. Deretter lukker ringmuskelen seg slik at tilbakestrømming hindres.

I tynntarmen foregår mesteparten av den kjemiske spaltingen av maten og absorpsjonen av spaltningsproduktene. Tynntarmen produserer ca 1.5 l væske som inneholder vann, ioner og slim. Epitelcellene produserer også enzymer som spalter næringsstoffene. Når næringsstoffene absorberes overføres de fra tarmkanalen og til blodet. Mesteparten av næringsstoffene suges opp før de er kommet halvveis ned i tynntarmen. Vann, natrium og klor suges opp gjennom hele tynntarmen. Ca 0,5 liter vann går over til tykktarmen og suges opp her.

1.1.5  Pankreas funksjon i fordøyelsen

     Pankreas (bukspyttkjertelen) har en endokrin del og en eksokrin del. Den endokrine delen produsere insulin og glukagon.
Den eksokrine delen produserer ca. 1,5 l enzymrik og hydrogenkarbonholdige væsker som kalles bukspytt. Bukspytt tømmes gjennom en kanal ut i tynntarmen. Det nøytraliserer saltsyren fra magesekken og beskytter dermed slimhinnene. Reguleringen av bukspyttet skjer hormonelt, og sekresjonen er størst etter måltidene.

1.1.6  Tykktarmen

     Tykktarmens rørkjertler produserer små mengde av en slimaktig væske uten enzymer, som smører tarminnholdet og beskytter epitelcellene. Tykktarmen har ikke tarmtotter, og epiteloverflaten blir dermed mye mindre enn i tynntarmen.

I tykktarmen finnes det bakterier som fremstiller vitamin k. Disse vitaminene kan suges opp i tykktarmen. Bakteriene kan også fordøye cellulose og andre ufordøyelige karbohydrater.

Ved bakterienes stoffskifte dannes det normalt 1-2 l gass. Mesteparten suges opp av epitelcellene, men noe vil tømmes ut via endetarmen. Bevegelsen i tykktarmen likner på dem i tynntarmen, men frekvensen er mye lavere. Innholdet beveges langsomt fram og tilbake i tarmen samtidig som det transporteres sakte mot endetarmen. Når tykktarmens bevegelser presser innholdet inn i endetarmen, stimuleres trykkfølsomme sanseceller som utløser avføringsrefleksen.

1.1.7  Tømming av endetarmen

     Når tykktarmbevegelser presser innhold inn i endetarmen, stimuleres trykkfølsomme sanseceller i endetarmsveggen slik at avføringsrefleksen utløses. Denne refleksen får den siste delen av tykktarmen og hele endetarmen til å kontrahere kraftig, samtidig åpnes den indre analringmuskelen.. Analringmuskelen er viljestyrt.

Ved et vanlig kosthold er bare en liten del av avføringen ufordøyde matrester. Mesteparten er avstøtte epitelceller og tykktarmsbakterier.
(Bjålie m.fl. 2003)

Orem legger vekt på at normal utvikling og funksjon er viktige sider ved helsen. Det gjelder både for de enkelte organer og organfunksjoner og for mennesket som helhet. (Kristoffersen 2002)

1.2  OPPRETTHOLDELSE AV TILSTREKKELIG VÆSKE OG ERNÆRING.

Data:

· Gått ned i vekt
· Trøtt og slapp
· Drikker og spiser lite
· Lite frisk luft
· Deprimert
· Han er obstipert (har forstoppelse) og føler gjerne ubehag ved å få enda mer mat i magen/tarmen.

· Han er lam i den ene siden, det gjør det vanskelig for ham å kun ha en arm å spise med og å svelge maten.

· Han trenger hjelp til å gå på toalettet, noe han ikke synes er kjekt. Han kvier seg kanskje også for i det hele tatt å gå på toalettet fordi det var vondt sist han hadde avføring. 

· Han har også urinveisinfeksjon, det gjør det vondt for Berg å urinere. Dette er enda en grunn til at han drikker lite.

· Grunnet Bergs alder, 75 år, føler han ikke tørst like ofte som yngre og kan glemme å drikke.

· Han er lite aktiv og får lite frisk luft, dette fører normalt sett til liten matlyst.

· Han er mest sannsynlig deprimert på grunn av all sykdommen og de store forandringene. Ensomhetsfølelse kan lett dukke opp i slike situasjoner. Dessuten er følelsen av å være avhengig av andre ingen god følelse. Dette kan være med på å senke lysten på føde. (Kristoffersen 1999)
1.2.1  Konsekvens

     Dersom Berg ikke får i seg tilstrekkelig mat, væske og luft vil dette føre til flere problemer. Han vil få stor nedgang i allmenntilstanden og han vil stå i fare for å bli underernært og dehydrert. Han vil også få større vektreduksjon. Dette fører igjen til lite energi til andre aktiviteter. Dersom han ikke får behandling og lite fysisk fremgang vil faren for depresjon øke. Lite frisk luft hjelper heller ikke på. ( Sortland 2001)
1.2.2  Kortsiktige mål (2-3 uker).
Sørge for at Berg får i seg nok mat og drikke, oppmuntre han til å få mer matlyst og forhindre at han går videre ned i vekt. Det vil si at han skal få i seg 1,5 -2l med væske daglig (helst vann) Og spise fire store måltider til dagen pluss mellommåltider. Disse måltidene skal legges opp etter Bergs behov slik at han får i seg de vitaminene og næringsstoffene han trenger.

1.2.3  Vurdering av Bergs behov for væske

     Kroppen består hovedsakelig av vann., ca 60 % av kroppsvekten. Ulike stoffer er løst i kroppsvæskene og disse stoffene gjør løsningen elektrisk ledende(kalles elektrolytter). Elektrolyttene vandrer ut og inn av cellene og det er antall elektrolytter som avgjør væskemengden i kroppen. Vi må tilføre kroppen væske gjennom mat og drikke. Hovedsakelig er det den hormonelle reguleringen av elektrolyttutskillelsen i urinen som holder kroppens væskebehov konstant.

Ved svikt i noen av reguleringsmekanismene vil det være stor fare for dehydrering eller overhydrering. I Bergs tilfelle står han i fare for dehydrering.

     Vi regner ca 30ml vann pr kg kroppsvekt og ca 20ml kg kroppsvekt ved inntak av blandet næring. Vi finner da ut at Berg har et væskebehov på 1950ml dgl. For en frisk og oppegående person varierer væskebehovet fra 1,5 – 3L pr døgn. Men flere faktorer påvirkerer væskebehovet. Det avhenger av aktivitet, kroppstemperatur, diaré` oppkast og alder.

Selv om Berg hviler mye skjer det en betydelig fordamping fra hudoverflaten. Han taper også vann gjennom utåndingen, urin og avføring. Frukt og grønt inneholder mye vann. Dette passer bra siden han er svært glad i dette, men vi bør ta hensyn til hva han spiser av frukt da enkelte sorter kan gi økt luftdannelse i tarmen. (Kristoffersen 1999)

Vi trenger væske i kroppen til:

· Cellens stoffskifte

· Transport av de ulike stoffene

· Oppløse avfallstoffene 

· Regulere kroppstemperatur (Bjålie mfl)

Hos Berg fungerer ikke lenger tørstesenteret optimalt, det blir svekket med alderen. Han må derfor oppfordres til å drikke.

Symptomer på dehydrering:

· Tørste

· Tørre lepper, tunge og munn

· Lite urinmengde

· Sterk farge på urinen

· Sterk lukt av urin

· Forvirringstendenser   

· Stående hudfolder (Garonfolo 1995)

1.2.4  Tiltak

Observasjon av væskeinntak som gjelder:

a) Motivasjon til å drikke

b) Mengde som drikkes 

c) Munntørrhet

d) Evnen il å innta væske
Ser vi tegn på at Berg har symptomer på dehydrering er det viktig å erstatte tapet. Spesielt av Natrium og Kalium. Natrium har betydning for organismens vann og saltbalanse og Kalium har betydning for muskel og nervecellenes funksjon.

Drikkevarer som inneholder disse saltene er b.l.a frukt og grønnsaksjuice. (Sortland 2001)

Observasjoner vi bør gjøre i henhold til dehydrering er å observere væsketilførselen til Berg. Gjennom hudfoldtest (kapillær fylling) vi holder huden hans mellom fingrene, blir huden hans stående er dette et tegn på dehydrering. En annen måte vi kan gjøre dette på er å trykke på neglene hans og se om den fyller seg raskt igjen.  Vi fører drikkeliste for å registrere dette og observerer om det er fare for dehydrering.

Berg bør få i seg 1,5-3 l med væske daglig. Han bør alltid ha drikke lett tilgjengelig, kald drikke skal serveres kald, gjerne med isbiter i. Skift ofte ut med ny drikke.

Vi tilbyr munnpleie dersom han føler seg tørr i munnen, da dette kan føles forfriskende. Bløt mat, leppepomade forhindrer dette. Det er også viktig å unngå sterk krydret mat. 

Vi tilbyr hudpleie som er med på å forebygge tørr hud. (Kristoffersen 2003) Dette kan gi Berg en følelse av velbehag og velvære.

Berg kan føle velvære på tross av mye motgang og sykdom. Dette beskriver Orem på den måten at velvære er en tilstand som oppleves ved tilfredshet, velbehag, gleder åndelige opplevelser osv. Det er for oss viktig å bidra med at han får slike opplevelser da dette også kan være med på å bidra til økt motivasjon etc. (Kristoffersen 2002)

1.2.5  Vurdering av Bergs behov for ernæring

      For at Berg skal bli mer opplagt og for at lammelsen, trykksårene, obstipasjonen og urinveisinfeksjonen hans skal leges raskest mulig er det viktig at Berg får i seg karbohydrater, proteiner og fett. Statens Ernæringsråd anbefaler en fordeling mellom disse der 55 % er karbohydrater, 30 % er fett og proteiner utgjør 15 %. 

(Sortland 2001) Orem beskriver dette med at tilstrekkelig inntak av mat forutsetter ulike handlinger og handlingsmønstre for at målet skal nås.

     Ifølge BMI(body mass indeks) tabellen er Berg rett over grensen til hva som kategoriseres som normalvekt. BI under 18,5 regnes som undervektig. (BMI regnes ut slik: Kg / m². Bergs BMI er 65/ 1.75² = 21,22). Vi må derfor motivere Berg med ord, fysisk kontakt og tilstedeværelse til både spise og å være aktiv, da dette kan fremme matlysten. Barn og barnebarn kommer ofte på besøk til sykehjemmet, dette kan være med på å øke motivasjonen, og er også en ekstra ressurs for oss. De kan bidra med å hjelpe ham under måltidene, og være en ekstra motivasjon for ham til å bli bra igjen.

Berg er en sosial person som liker å omgås med andre mennesker. Det vil derfor være best for ham, dersom han ønsker det å spise sammen med andre, det kan være med på å øke appetitten hans.

Ifølge Orem har alder, kjønn og utviklingsnivå betydning for hvilke næringsstoffer vi trenger i bestemte mengder. Det individuelle mennesket vil ha ønsker og vaner som må tas hensyn til. Valg og anskaffelse av matvarer som er tilpasset den enkelte krever kunnskap og. Det samme gjelder tilberedning og selve spisesituasjonen. Disse handlingene og handlingsmønstrene er nødvendig for å nå målet om et tilstrekkelig inntak av næringsstoffer. Behov for næring varierer ut fra alder, kjønn og etc. (Kristoffersen 2002)

     Karbohydrater er vår viktigste energikilde. Berg trenger energi til opptreningen og energien kan være med på å styrke han psykisk. Produkter med stivelse, sukker og fiber gir denne energien. Grove kornprodukter øker størrelsen på avføringen og har avførende effekt. Dessuten inneholder det vitaminet Riboflavin som trengs for proteinets virksomhet. Hvis han spiser mye fiber bør han få rikelig med vann, da fiber binder seg til vann. Dette blir derfor spesielt viktig i forebyggingen mot obstipasjon. 

Frukt og grønt blir nedbrutt av tarmbakteriene og kan gi Berg gass i magen/tarmen. Men siden han er glad i frukt hindrer vi han ikke i å få det, så lenge det ikke blir veldig mye av dette. Vi tilbyr Berg svisker, da dette også har en avførende effekt og anbefales ved hard og obstipert mage. Kornprodukter, poteter, ris, frukt og grønnsaker tilfører fiber.

     Protein er viktig for å opprettholde celleveksten, musklene, hormonene, skjelettet, huden, håret, senene, blodet og energinivået. Melk, ost, korn, kjøtt, fisk og egg inneholder protein.    Nina J. Kristoffersen og Torhild Bjerkreim (1999) skriver at ”Sykdom og sengeleie over en lengre periode øker behovet for protein fordi nedbrytningen skjer raskere enn normalt”. 

Berg bør bli tilført umettede fettsyrer. Dette har god virkning på kolesterolet og er et slags smøremiddel for avføringen og kan derfor hjelpe på obstipasjonen. Fet fisk og tran inneholder mye flerumettede fettsyrer.  Dersom han er glad i makrell kan han få det på skiven, og evt. laks til middag. Gjennom den fete fisken får han tilført bla. vitamin D og A. Normalt dannes vitamin D i huden under påvirkning av sollys. Men siden Berg er lite ute bør han få dette i kostholdet. Vitamin D er med på å ta kalsium fra tarmen og sørger for tilførselen av kalsium i beinbygningen. Eldre har et lavere kalsiumopptak. Vitamin A er godt for synet og det ytterste lagt i hud og slimhinner (som er mindre motstandsdyktig hos Berg, pga av alderen). Vi tilbyr Berg appelsinjuice eller ferske frukter slik at han får i seg vitamin C som er viktig for å opprettholde bindevev og beinvev og for tilhelingen av Bergs trykksår.

Gjennom melk og grønnsaker får han tilført biotin, dette vitaminet trengs for å omsette karbohydrater, proteiner og fett. Han kan ha underskudd av dette dersom han ikke fikk tilskudd gjennom den intravenøse væsken ved sykehusoppholdet sitt. (Kristoffersen 1999)

     Kroppen omsetter energi selv om man er lite fysisk aktiv. De indre organene, musklene, nervesystemene, opprettholdelsen av kroppstemperaturen og de biokjemiske prosessene krever sitt. Når vi tar i betraktning at Berg er svak fysisk og psykisk ser vi at han trenger et kosthold som er sammensatt av riktige næringsstoffer. Berg er 75 år og lite aktiv, men han trenger ekstra energi til trening og sårtilheling. Sengeliggende pasienter kan ha et større behov for energi for raskere tilheling av sykdom, og det er derfor ikke noe galt i å tilby Berg mellommåltider i tillegg til de fire store måltidene (…). Ut ifra beregninger på matvaretabellen utgitt av H. Vea m.fl. (2004) har Berg er energibehov på 1755 kcal pr. døgn. Dette regner vi ut ifra at det nødvendige kaloriinntaket under oppbygging er 30 kcal og multipliserer dette med vekten hans. Siden Berg er over 70 år skal det i tillegg trekkes ifra 10 % på denne summen.  Målet er at han ikke skal gå mer ned i vekt, derfor setter vi opp kaloriinntaket til ca. 1800kcal pr. døgn slik at han får et daglig energioverskudd. 
     Å sette opp en konkret kostholdsplan for Berg vil være legens oppgave, så vi viser her kun til hvilke matvarer vi ser på som viktige at han får i seg.

· Grovbrød, grovt knekkebrød, frokostblandinger laget av korn

· Kokt kjøtt og fisk (stekt mat blir denaturert)

· Appelsinjuice, frisk eller tørket frukt og svisker

· Kokte eller rå grønnsaker

· Egg

· Ost, yoghurt, melk (helst sur)

· Mye vann

· Tran (Kristoffersen 1999)

1.2.6  Tiltak av Bergs behov for ernæring:

     Observasjon av matinntak, som gjelder:
a) reaksjon på servering

b) motivasjon til å spise

c) mengde som spises

d) evne til å innta mat

     Gjennom samtale med Berg får vi vite hva slags mat han er glad i og hvilke tradisjoner han er vant med under måltidet.  Disse samtalene er en god anledning til å veilede han i hva han bør spise med hensyn til tilstanden hans. Orem nevner veiledning og rettledning som en av sykepleierens hjelpemetoder.

     Siden han har dårlig matlyst bør han få spise det han har lyst på, så lenge sykehjemmet kan skaffe til veie disse varene og at det ikke forverrer obstipasjonen hans.

Berg bør veies ca. en gang i uken for å se eventuelle endringer. Slike endringer kan også gi oss et lite hint om Bergs allmenntilstand. Men vi må huske at vektendringer kan skyldes både endring i væskebalansen, muskelmassen og fettmassen.

Vi tilrettelegger måltidet så forfriskende og appetittlig som mulig, gjerne å pynte litt ekstra med farger. Finne andre tema enn mat å snakke om under måltidet.

Det er ikke bra om maten blir stående på Bergs rom etter han er forsynt, dette fører gjerne til at han mister appetitten lettere da dette fører med seg sure lukter og lunkne matrester. Det samme gjelder drikke, spesielt melk, som blir varm og lite appetittvekkende av å stå i romtemperatur. Men ha alltid drikke lett tilgjengelig, og skift heller ofte ut. 

Ikke server lunken mat. Hvis det skal serveres varm mat må vi se til at maten er ordentlig varm, det samme gjelder kald mat.

Tilrettelegge et best mulig kosthold der han både får i seg det han trenger kombinert med det han har lyst på. ( Kristoffersen, 1999)

     I følge Orem er det viktig å utvikle gode vaner og handlingsmønstre som fremmer helse. I dette tilfellet er det Berg som må utvikle nye og gode vaner som gir et sunt kosthold der han får i seg de vitaminer og mineraler han trenger.( Kristoffersen 2001) 

2 IVARETA TILTAK KNYTTET TIL ELIMINASJONSPROSESSER OG ELIMINASJON AV KROPPENS AVFALLSSTOFFER

Data:

· Sjelden behov for å late vannet

· Mørk og illeluktende urin

· Sjelden avføring

· Hard avføring

· Vondt ved defekasjon

Finn har sjelden behov for å late vannet og urinen er mørk og illeluktende. Han har også problemer med avføringen, den kommer sjelden og den er både vond og hard.

2.1  Problem:

     Utifra observasjonene som er gjort, antar vi at Berg har pådratt seg en urinveisinfeksjon og er obstipert. 

Urinveisinfeksjon er en betennelse som skyldes bakterievekst i urinveiene. 

Symptomer på urinveisinfeksjon:

· Hyppig vannlatingstrang

· Smerte og svie ved vannlating

· Ofte illeluktende/grumset urin

· Urinen kan også være blodblandet

(Kristoffersen, 2003)

     Man kan ha forskjellige symptomer etter hvor infeksjonen sitter. Uretritt (urinrørsbetennelse) kan gi smerte og svie, mens cystitt (betennelse i urinblæra) kan gi blod i urinen og hyppige, smertefulle vannlatinger (N.J. Kristoffersen, 2003).

2.2  Urinveienes oppbygning:

     Hvert menneske har to nyrer. De sitter på hver sin side av bakre bukvegg. Hos en voksen person er nyrene 11cm og veier 150gr. Hver nyre har ca. 1.mill nefroner, små enheter som danner urin. Pga. kroppens anatomiske oppbygning ligger høyre nyre vanligvis litt lavere enn venstre(Bjålie m.fl., 2001).

2.3  Nyrenes oppgaver:

· Rense blodet for avfallsstoffer

· Regulere kroppsvæskenes mengde

· Regulere kroppsvæskenes sammensetning

(Bjålie m.fl., 2001)

     Når nyrene har skilt ut avfallsstoffene, tar de samtidig vare på stoffene som kroppen trenger. Det være seg aminosyrer og glukose. Avfallsstoffene blir fraktet fra nyrene gjennom ureter, urinlederen, og ned i urinblæren. Derfra går det videre ned til urinrøret, og urinen fjernes fra kroppen.

Figur: Nyrene er merket med ”N”. De røde strekene er urinlederne, mens det svarte feltet viser urinblæren. Urinrøret er merket med rosa.
     Berg måtte èngangskateriseres pga. urinretensjon; tilbakeholdelse av urin i blæra. Hvis han fortsatt er plaget av retensjon, kan den urinen som blir liggende igjen forårsake infeksjon (Kristoffersen, 2003). Infeksjonen kan også være et resultat av kateteriseringen. Urinveisinfeksjon er den vanligste formen for sykehusinfeksjon. Dette er infeksjoner som kunne vært hindret hvis personalet hadde utøvet bedre hygiene ved for eksempel innleggelse av kateter(Kristoffersen, 2001).

     Andre årsaker til at urinen er mørk og illeluktende kan være at han har for lite væske i kroppen. Hva vi drikker og spiser, og hvor mye, påvirker urinproduksjonen. Vi vil få livstruende lave nivåer på væskenivået i kroppen i løpet av få dager hvis vi ikke tilfører vann (Bjålie m.fl., 2001). Drikker han for lite kan han i tillegg bli obstipert (Kristoffersen, 2001). Obstipasjon er når avføringen er hardere og fastere enn normalt. 

Symptomer på obstipasjon:     

· Sjeldne og harde avføringer

· Luftplager

· Magesmerter

· Følelse av å være full i rektum

(Kristoffersen, 2003)

     Obstipasjon kan skyldes lite matinntak, spesielt gjelder dette fiber og væske. Det kan også skyldes dårlig tømming pga inaktivitet, medikamenter, depresjoner eller nedsatt muskeltonus i endetarmen. Det er ikke uvanlig at de som beveger seg lite får forstoppelse, for innaktivitet har sammenheng med hvor godt musklene i tarmen klarer å fordøye maten. Når maten blir liggende lenge i tarmen absorberes mer væske og avføringen blir hard og tørr(Kristoffersen, 2003).. Svekket tarmperistaltikk og buktrykk er generelt et problem for eldre. Det hele kan bli som en ond sirkel:

Nedsatt fysisk aktivitet



Nedsatt mat- og drikkelyst                                   Nedsatt tarmperistaltikk


Obstipasjon
     Berg har som tidligere nevnt fått i seg lite næring. Men selv en person som spiser lite forventes å ha avføring, for det er alltid en del avfallsstoffer som døde celler og bakterier som skal skilles ut av kroppen(Kristoffersen, 2003). Bergs obstipasjon kan ha oppstått ved at han har undertrykket trangen til defekasjon. Det kan han ha gjort pga at han er på et nytt sted, han har problemer med å komme på toalettet på egenhånd og han liker ikke å spør etter hjelp. Hvis en person undertrykker trangen til defekasjon over en tid vil mer og mer væske bli sugd fra fekalmassen. Dette fører til at fekalmassen blir hardere og hardere og det oppstår obstipasjon.

     Dersom Berg ikke får behandling for obstipasjon og urinveisinfeksjon kan dette føre til flere problemer. Ubehandlet urinveisinfeksjon kan medføre blodforgiftning, infeksjon i nyrebekkenet eller dannelse av nyrestein. Dersom Bergs obstipasjon vedvarer kan han få obstipasjonsdiarè. Det kan oppstå når fekalmassen blir liggende i rektum over tid. Pga at det reabsorberes væske hele tiden blir massen hardere og hardere og den stenger for avføringen som er lenger oppe i tarmen. Den avføringen blir pga bakterieinnholdet en vanntynn avføring som kan passere ved siden av fekalmassen. Andre plager som Berg kan få ved langvarig obstipasjon er encopresis (avføringsinkontinens) (Kristoffersen, 2003). 

2.4.1  Vurdering av behov for sykepleie:

     Ut i fra det vi vet om Bergs problemer med urin og avføring vurderer vi hans behov for sykepleie.  Vi tar avgjørelser på grunnlag av hva vi ser Berg trenger hjelp til og setter i gang med tiltak for å hindre eventuell videre sykdom. I følge Orems sykepleieteori skal ”sykepleien kompensere for pasientens manglende eller mangelfulle egenomsorgsevne, og utvikle pasientens egenomsorg der dette er mulig”(Kristoffersen, 2002, s392). Vi begynner derfor med å kartlegge egenomsorgskapasiteten til Berg.

Egenomsorgskapasitet:

· har begynt stå- og gåtrening

· er klar i hodet, så han kan si ifra når han må på toalettet, om han har smerter og lignende.

· Er glad i barn og barnebarn som kommer ofte på besøk

     Orem sier videre at ”hvis det er et misforhold mellom kravene om handling og personens evne til å handle i samsvar med kravene, har personen et behov for sykepleie”(Kristoffersen, 2002, s391). Kravene hun her snakker om er egenomsorgskravene, altså alle de handlingene som må gjøres for at en person skal få ivareta sine behov. 

Alle personer har et behov for å ha normal avføring og urin. Det er viktig at kroppen får kvitte seg med avfallsstoffer. De menneskene som har problemer med det bør få hjelp til å oppnå normal(eller så normal så mulig) eliminasjon.

     Det som vi nå må gjøre er å sette sykepleietiltak som dekker egenomsorgskravene der Berg ikke strekker til. Vi må også inkludere ham i tiltakene slik at han føler seg ivaretatt og at han skjønner hva som foregår, og veilede ha, til å gjøre rett i fremtiden slik at han ikke får disse problemene med urin og avføring flere ganger.

2.4.2  Kortsiktig mål(2-3uker)

· Smertefri defekasjon
· Normal defekasjon(avføringen skal være brun og myk og ha en pH mellom 6,8 og 7,3)
· Urinmengde(døgndiurese på 1-2liter)
· Urinen skal ha en normal lukt og utseende(aromatisk lukt og gulaktig farge).
2.4.3  Sykepleietiltak:

     Vi tar en urinprøve for å få svar på om det er urinveisinfeksjon Berg har. Engangskateter kan være aktuelt dersom han fremdeles ikke klarer å presse ut de nødvendige dråpene. Når prøven er tatt og det skulle vise seg at han har pådratt seg urinveisinfeksjon, må vi umiddelbart sette ham på antibiotika. Toaletthygiene er viktig for å hindre tilbakefall av infeksjon. Berg må få informasjon om viktigheten av å tømme blæren helt når han er på toalettet og ikke vente for lenge mellom hvert toalettbesøk. Dersom urin ligger lenge i urinblæren blir det god grobunn for bakterier. Vi må prate med Berg om toalettvanene hans før han ble syk. Det kan kanskje hjelpe ham om han får holde på sine gamle vaner. Berg føler at han kan være til bry når han må ha hjelp til å gå på toalettet. Vi må så klart fortelle han at det er jobben vår og at han ikke er til bry, men det kan også hjelpe han mye hvis vi tilrettelegger det slik at han kan komme å gå på toalettet alene. Dersom han ikke er oppegående nok til å komme seg ut på toalettet kan vi gi ham en urinflaske til å ha ved sengen, eller sette en toalettstol tilgjengelig. Vi forklarer han at dette bare er midlertidig og at han etter hvert må begynne å gå på toalettet. Men samtidig er det viktig for vår pasient at han får brukt de ressursene han har og det at han klarer å gå på toalettet(eventuelt urinflaske eller toalettstol) kan styrke selvtilliten og styrke troen på at han etter hvert kan klare seg uten hjelp fra helsepersonell. Dette er i tråd med det sykepleieteoretikeren Orem sier om å ta i bruk pasientens ressurser og bare hjelpe til der pasienten ikke strekker til for å tilfredsstille egenomsorgskravene.

     Det er også essensielt med mye drikke under og etter en slik infeksjon. Dette fordi stort væskeinntak øker gjennomskyllingen av urinveiene. Det samme gjelder for antibiotika. For selv om plagene ved en infeksjon gir seg må antibiotika brukes for å hindre et tilbakefall. I motsatt fall kan vi risikere at bakteriene blir motstandsdyktige overfor medikamentene. Bakteriene trives også mindre dersom urinens pH er sur(dvs pH mellom 0 og 6), noe man kan oppnå ved å gi Berg appelsinjuice. 

Vi må observere urinen med hensyn til:

· mengde

· lukt

· utseende

Normal urin har en aromatisk lukt. Hvis lukten begynner å ligne på aceton er det et symptom på dårlig regulert eller ubehandlet diabetes(Kristoffersen, 2003). Normal urin er til vanlig gulaktig, men for eksempel konsentrert urin er mørkere. Det er fordi vanninnholdet er med på å bestemme fargen(Kristoffersen, 2003).

     Obstipasjon kan føre til at matlysten når et bunnivå. Under forstoppelse er det likevel viktig å få i seg fiber, i tillegg til drikke. Fiber består for det meste av cellulose, noe som ikke fordøyes i tynntarmen. Dette fører til at tykktarmsinnholdet øker i volum (pga at fiber trekker til seg vann), det fordøyes i tykktarmen delvis av bakterier. Dermed blir sansecellene sterkere stimulert som igjen gjør at tarmperilstatikken øker. Riktig kosthold er med på å forebygge obstipasjon. Derfor må vi informere Berg om dette og veilede han til å spise riktig i forhold til hans tilstand(henviser til kapittelet om ernæring). Vi må også her prate med Berg om hans toalettvaner og prøve å legge forholdene til rette slik at toalettbesøket kan bli mest mulig likt det han er vant med hjemmefra. Vi opplyser han om at han ikke må undertrykke trangen til defekasjon over tid, da dette kan føre til obstipasjon. Her gjør vi det som er i tråd med Orems tenkning. Vi får underviser og veileder Berg om hvordan han skal unngå obstipasjon i fremtiden. Men undervisning og veiledning er sikkert ikke nok til å bli kvitt den obstipasjonen som allerede er oppstått. Da kan vi gi må vi hjelpe han med klyster eller avførende midler. Dersom dette ikke hjelper kan vi manuelt plukke ut avføringsknoller fra pasientens anus. Dette er smertefullt for pasienten og kan være risikofylt. Vi må derfor være forsiktige, informere pasienten godt, følge med på pasienten(det kan føre med seg langsom, uregelmessig puls, kvalme og svette), og ellers følge prosedyrer for manuell fjerning av avføringsknoller.

     Vi må observere både feces og vår pasient under oppholdet på sykehjemmet. Smerten ved defekasjon bør avta når de harde avføringsknollene som ligger i anus er fjernet.

Observere feces med hensyn til

· utseende (den skal være brunlig)

· mengde(ca 100-150gr pr dag, men matmengden avgjør døgnmengden)

· lukt(lukten varierer fra person til person, men den skal ikke ha veldig sterk eller emmen lukt)

     Vi bør for sikkerhets skyld ta avføringsprøver for å utelukke at Berg har blod, puss eller fett i feces (Kristoffersen, 2003).

3  OPPRETTHOLDELSE AV BALANSE MELLOM 

         AKTIVITET OG HVILE.


3.1.1  Hjerneslag.
Symptomer:

     Berg har høyresidig hjerneslag, noe som fører til halvsidig sensorisk svikt/lammelse i venstre side av kroppen. Hell i uhell kan man si, fordi hos 85% av alle mennesker organiseres verbale funksjoner og finmotorikk i venstre hemisfære. Berg har da også kunnet formidle sitt syn på situasjonen og sine tanker rundt og fremtiden tilsynelatende problemfritt. 

WHO definerer hjerneslag slik: ”En plutselig oppstått fokal eller global forstyrrelse av cerebrale funksjoner av sannsynlig vaskulær årsak.”

(Lena Lande Wekre, 2004)
Årlig rammes ca.15000 mennesker av slag her til lands, og av disse har ca. 80% passert 70 år. Gjennomsnittsalderen for slagrammede er 75 år, og etterhvert som levealderen øker, vil også den prosentvise andelen av befolkningen som rammes av slag øke og medføre enorme kostnader for helsevesenet.

(Veileder i rehabilitering av slagrammede, IK-2542 – 1996)
Pasienter med akutt hjerneslag må ha øyeblikkelig innleggelse, behandling og rehabilitering. Mange behøver også oppfølgende rehabilitering, og mange har så stort funksjonstap at de må ha varig omsorg i sykehjem. Hjerneslaget rammer altså ikke bare den enkelte pasient, ettersom konsekvensene av slaget i stor grad påvirker familien og medfører store samfunnsøkonomiske kostnader.

Alder er den primære risikofaktor for hjerneslag, men også blodtrykk, røyking, overvekt, lite mosjon, diabetes mellitus, hyperkolesteromi og arterieflimmer øker risikoen for slag.

Disse kan imidlertid motvirkes trening, riktig kosthold, røykekutt, slanking osv.

Et iskemisk hjerneslag vil si at et område av hjernen blir ødelagt pga. manglende blodforsyning, normalt blodpropp, og her finnes to typer.

· Trombose. Blodproppen dannes lokalt i blodåren

· Emboli. Blodproppen dannes et annensteds og kommer flytende med blodstrømmen

(Knut Engedal, 2003)
I den akutte fase (første døgn) og den sub-akutte fase (fra dag to til 2-3 uker etter slag) bør behandling og rehabilitering organiseres i en spesialenhet for slagpasienter. Behandling i en slik enhet skal ideelt sett vare 10-20 dager, ettersom behandling med gjennomsnittlig tidsforbruk under èn uke ikke har vist noen positiv effekt.

Tidlig mobilisering, altså ut av senga første døgnet, kan redusere eller forhindre komplikasjoner som følge av immobilitet. 

(Lena Lande Wekre, 2004)
3.1.2  Utfall som kan finne sted ved høyresidig hjerneslag er:

Neglekt: Pasienten er bare oppmerksom på høyre side. Dette ved å bare kle på seg på høyre side, bare spise maten av høyre side av tallerkenen og lignende

Rom-retningsvansker: Pasienten har vansker med å forholde seg til rom, både konkret og abstrakt. Klarer ikke å plassere gjenstander i forhold til hverandre, heller vann siden av glasset og lignende.

Agnosi: Pasienten har vanskeligheter med å sette sammen sensoriske stimuli i en helhet. Kjenner ikke igjen følelsen av et teppe kontra en bok, eller kjenner ikke igjen ansikter

(www.astrazeneca.no ”Hjerneslag- en kort innføring”)

     Men Berg har ikke symptomer på noe av dette. Hans skader synes å være av rent motorisk karakter i form av lammelser i venstre side, og behandlingen vil selvfølgelig legges opp deretter. 

     Funksjonell trening vektlegges tungt fra dag tre etter slaget og utover. Det vil si at enhver form for fysisk aktivitet brukes i treningsøyemed.

Pasienten oppmuntres til å delta i all form for forflytning, spising, påkledning osv. i så stor grad som mulig, og får assistanse og veiledning når problemer oppstår. 

I denne fasen øker risikoen for immobiliseringskomplikasjoner, og nettopp derfor er så mye fysisk aktivitet som mulig kritisk for pasientens rehabilitering.
(Lena Lande Wekre, 2004)
3.2.1  Vurdering av behov for sykepleie i forhold til aktivitet.
 Aktivitet går ikke bare på det fysiologiske planet, men omfatter også de psykologiske, sosiale og åndelige behovene. Det krever en rekke faktorer for å få tilfredsstilt gode aktiviteter, og det er blant annet:
· tid

· krefter, både psykisk og fysisk

· økonomiske muligheter/midler

· tilgjengelighet, angående transport og avstand

· sosial støtte

· viljestyrke

(N.J. Kristoffersen m.fl., 2003)

     Berg har nok av tid, mens kreftene ikke stiller fullt så sterkt. Han trenger ikke å dra noe sted for å trene, men savner gjerne naturen og det å kunne bevege seg fritt. Vi regner med at den sosiale støtten fra familien er god, men ser at viljestyrken hans ikke er på topp.

     N. J. Kristoffersen m.fl. (2003) skriver at ”Det er sammenheng mellom fysisk form, psykisk balanse, velvære og høy livskvalitet, og det er dokumentert at regelmessig trening har positiv innvirkning på helsen”. Ut ifra dette forstår vi at Bergs allmenntilstand ikke er så god, og vi ser en sirkulær negativ utvikling for mennesker med manglende mulighet til aktivitet:
Inaktivitet


                
Lav livskvalitet/

   Psykisk ubalanse

                                           utfoldelse


     
Lite sosialt nettverk
     Berg er 75 år, og det er derfor ikke like lett for han å rehabiliteres som for en yngre mann. Aldersforandringene fører med seg følgende prosesser:

· muskelstyrken nedsettes

· koordinasjonsevnen nedsettes 

· muskelkontraksjonene blir tregere

· beinskjørheten øker

· nerveimpulsene svekkes

(N.J. Kristoffersen m.fl., 2003)

     For å forstå hvorfor aktivitet er så viktig for Berg vil vi vise til flere konsekvenser som følger av immobilitet (manglende mulighet/evne til å kunne bevege seg fritt).

· Økt fare for beinskjørhet. Kalken i knoklene forsvinner gradvis om den ikke får noen vekt å bære.

· Økt fare for kontrakturer, dvs. at muskelen forkortes og blir mindre bevegelige på grunn av mindre elastikk i bindevevet. 

· Økt fare for obstipasjon, grunnet lav tarmperistaltikk som igjen forlenger tiden maten blir liggende i tarmen (det tas opp mye væske fra innholdet og det blir tørrere og hardere).

· Økt fare for trykksår, spesielt for Berg som har lite av det underliggende hudvevet til å utjevne trykket.

· Sårtilheling tar lengre tid på grunn av mindre blod- og oksygentilførsel.

· Sansene blir understimulert     dårligere oppmerksomhet    passivitet

(N.J. Kristoffersen m.fl, 2003)

3.2.2  Vurderinger i forhold til Dorothea Orems teorier.

     Orems teori beskriver at det er behov for sykepleie dersom det er et misforhold mellom kravene som stilles angående egenomsorg til pasienten og hans kapasitet til å tilfredsstille disse kravene selv. Sykepleieren skal altså utfylle de behovene pasienten selv ikke har mulighet til å utfylle (N.J. Kristoffersen, 2002). 
De terapeutiske kravene som må innfris for at Berg skal bli tilfredsstilt er å:

· innta føde

· eliminere avfallsstoffer

· kommunisere/uttrykke behov og tanker

· få fysisk bevegelse

· være sosial/være alene (en balanse)

· være ute i dagslys

· lese

Så ser vi på den kapasiteten Berg har til å kunne innfri disse kravene:

· han trenger hjelp til tilretteleggingen av måltiden, men klarer å innta maten selv

· han må ha hjelp til å forflytte seg til toalettet

· han kommuniserer/uttrykker seg klart

· han kan ikke gå, men kan delvis hjelpe til ved forflytning og bevegelse

· han orker sosial kontakt i moderate mengder

· han trenger hjelp for å komme seg utendørs

· han leser selv, men trenger hjelp med å finne frem lesestoffet

     Av dette ser vi at Berg har behov for sykepleie på flere områder. Orem poengterer at det er viktig å ”… utvikle pasientens evne til egenomsorg der dette er mulig (N.J. Kristoffersen, 2002). Det er derfor viktig å la Berg få hjelpe til selv der vi ser han kan klare det og å motivere han til utvikling av nye mål angående egenomsorgen. 

     Orem har som et eget punkt i sine universelle egenomsorgskategorier at en bør fremme normalitet. Som et av punktene under dette står det: ”opprettholde og fremme integriteten i egen struktur og funksjon” (N.J. Kristoffersen, 2002). Dette vil vi tolke som at det er viktig å motivere Berg til et sunt og riktig selvbilde, opprettholdelse av personlighet og videre personlig utvikling på et ikke-sykelig nivå. Siden det er vanlig å få depresjoner ved store og plutselige endringer i livssituasjonen går vi ut ifra at dette bli relevant med hensyn til Berg.

3.2.3  Kortsiktige mål (2-3 uker): 
     Øke egeninnsatsen i og motivasjonen for aktivitet gjennom daglig oppmuntring og fysisk hjelp til aktivitet. Både sosial kontakt og fysisk fremgang vil være med på å øke livslyst og trivsel. Han skal, etter rehabilitering på sykehjem kunne dra hjem, fullstendig i stand til å klare seg selv i de daglige gjøremål.

3.2.4  Sykepleietiltak.

1)      Etablere kontakt og samarbeid slik at han ikke føler seg fremmed eller til bry. Dette vil være med på å opprettholde et realistisk selvbilde, noe Orem fremsetter som viktig (N.J. Kristoffersen, 2002).

2) Observere:

a) hvor mye han selv klarer og hvor mye han trenger hjelp til

b) ledd- og muskeltilstander: kroppsholdning, balanse, bevegelighet o.l.

c) hvordan den fysiske tilstanden påvirker den psykiske

d) huden og trykksårene, hva slags stadie de er på o.l.

e) hans selvoppfatning/hva han uttrykker

Under alle disse punktene skal vi også observere om det er endringer underveis, og i tilfelle rapportere det i hans datasamling (N. J. Kristoffersen, 2003).

3)      Motivere og veilede han til å se hvilken belønning han vil få ut av fysiske og sosiale aktiviteter, samt å hjelpe han med forflytning til de aktuelle sosiale sammenkomstene. Orem peker på at det er viktig å ”… fremme muligheten for sosial varme og nærhet…” (N. J. Kristoffersen, 2002).
4)      Gi han muligheten til å stå og gå så ofte som mulig og når han selv ønsker det. Orem mener vi må ”… oppfatte og svare på behovet for hvile og aktivitet” (N.J. Kristoffersen, 2002), noe som betyr at vi må at hensyn til både hans ønske om hvile og hans ønske om aktivitet.

5)      Forvente at han prøver selv å hjelpe til under stell og trening, men samtidig ikke presse han slik at det går utover hans motivasjon og mål. Dette vil fremskynde rehabiliteringsfasen og øke selvtilliten.
6)      Møte Berg på det nivået han er: som en godt voksen mann, og ikke undervurdere hans mentale kapasitet. Noe annet kan gi han en nedverdigende følelse, noe som igjen kan påvirke livslyst og motivasjon negativt. Dette vil også være i samsvar med Orems vektlegging på å fremme utvikling hos seg selv (N.J. Kristoffersen, 2002).

7)      Gi han tilgang på lesestoff og tilrettelegge en god lesestilling. I denne sammenhengen peker vi på at D. Orem ser det som viktig at det velges aktiviteter etter intellektuelle evner (N.J. Kristoffersen, 2002).

     Vi ønsker å klargjøre hvorfor vi skal observere Berg, i og med at vi ser på dette som en svært viktig prosess. Vi observerer for å:

· få rikelig med opplysninger som er viktige for legen å ha til diagnostikk og behandling

· vurdere Bergs behov

· forebygge negative situasjoner og tilstander 

· kunne gi Berg den nødvendige hjelpen

(N.J. Kristoffersen, 2003)
3.3.1  Vurdering av behov for sykepleie i forhold til hvile og søvn.
     Det som betegner hvile er at en er våken, men at tankevirksomheten og reaksjonsevnen er dempet. Energibruken er også mindre enn normal. Noen vil betegne hvile som det man finner som avslappende: at man blir stimulert på en ny måte. Uansett definisjon kan man konkludere med at man med hvile oppnår et påfyll av nye krefter. Søvn kan kalles den dypeste formen for hvile, men kan ikke erstattes av hvile. Det er bra for Berg at han får nok søvn, fordi det hjelper han til å være emosjonelt balansert og gir han mer overskudd både psykisk og fysisk. Både søvn og hvile er viktig for rehabilitering etter sykdom og skade. Ifølge N. J. Kristoffersen m.fl. (2003) har Oswald og Adam (1980) en teori om at ”... søvn fremmer anabole (oppbyggende) kroppsprosesser...”. Hun skriver videre at disse prosessene reparerer og bygger opp celler og vev ved infeksjoner og skader. Vel å merke er det de to dypeste stadiene av søvn som gir disse prosessene: stadium tre og fire. Vi ser da hvor viktig det er at Berg sover godt. Men eldre mennesker, også Berg, har rett og slett ikke stadium fire (N. J. Kristoffersen m.fl., 2003). Det er derfor både greit og fint at han sover litt på dagen også, noe de fleste eldre gjør. På grunn av dette har de også større problemer med å opprettholde en sunn døgnrytme med hensyn til faste gjøremål i løpet av dagen. For eksempel vil måltider og aktiviteter gjerne bli endret på, i forhold til når de sover. Vi må derfor hjelpe Berg til å få en best mulig og strukturert kombinasjon med aktiviteter, frisk luft, søvn og måltider. 

     Berg ønsker å tilbringe mye tid i sengen, men det å bli liggende er verken fysisk eller psykisk bra i store mengder. Det er viktig at han kommer seg ut i sollys for at han skal få tilskudd av vitamin D, som påvirker kalsiumopptaket positivt, og fordi det påvirker humøret positivt. Det er også viktig med fysisk aktivitet for blodomløp og alle kroppens organer og deler. Han bør heller ikke sove så mye på dagen at han blir liggende våken om natten: det vil kun være negativt for Bergs psyke å ligge våken på et mørkt rom og ikke ha muligheten til å kunne stå opp uten hjelp. 

     Store endringer i livssituasjoner gir ofte nedstemthet som igjen ofte fører til søvnproblemer, derfor må vi observere hvor mye han sover om nettene. Dette kan være vanskelig i og med at han kan ligge med øynene lukket uten å sove. Derfor vil det beste være, i tillegg, å samtale med han om søvnkvaliteten hans på dagtid (N. J. Kristoffersen m.fl., 2003).

3.3.2  Vurderinger i forhold til Orems teorier:

I forhold til hvile og søvn må vi også her se på hvilke terapeutiske krav som stilles ovenfor Berg og hvilken kapasitet han har.

Terapeutiske krav:

· mest mulig dyp søvn

· nok hvile

· få følelse av dag og natt / en god døgnrytme

· unngå smerter på hofte og hæl

Bergs kapasitet:

· har mest sannsynlig ikke den dypeste formen for søvn, stadium fire

· han får uttrykt når han selv ønsker å hvile eller sove, men trenger hjelp til å få riktig høyde på hjertebrettet i senga, puteplassering og liggestillinger.

· er avhengig av hjelp for å komme seg utendørs og trenger motivasjon for å være i aktivitet

· kan snu seg selv i sengen, men trenger støtte for mer riktige liggestillinger

     Her ser vi at Berg trenger sykepleie også på dette området. Orem har delt hjelpemetoder i fem grupper. En av disse innebærer ”å gjøre noe for en annen”( N. J. Kristoffersen, 2002), og i Bergs tilfellebetyr dette å handle i samarbeid med han. Det kan være for eksempel å re opp sengen med hans samtykke eller å hjelpe han til å komme seg ut.

     Hun peker også på at det er viktig med omgivelser som fremmer utvikling(N. J. Kristoffersen m.fl., 2002). ”Utvikling” kan i denne sammenhengen ses i forhold til at Berg trenger nok hvile og søvn for den psykiske balansen og den fysiske restitusjonen. Dessuten kan han motiveres til å utvikle en god døgnrytme med aktiviteter på dagtid, som igjen fremmer søvnbehovet om natten. En tredje tolkning av vår oppgave til å fremme utviklinger å sørge for at Berg får gode muligheter til å sove, spesielt om nettene. Dette innebærer å gi han stillhet, et mørkt rom og andre søvnfremmende faktorer.

3.3.3  Kortsiktige mål (2-3 uker):

     En tur ut i dagslys hver dag. Forebygge utvikling av decubitus ved å la han ligge spesielt mye på høyre side, samt bygge opp med puter for å avlaste de utsatte kroppsdelene. Sørge for rolige forhold om nettene slik at han får mest mulig dyp søvn.
3.3.4  Sykepleietiltak.


· Observere Bergs sovemønster og samtale om søvnkvalitet, da dette kan gi oss en oversikt over hvor mye og hvor godt han sover (N.J. Kristoffersen, 2003).

· Informere om viktigheten av vekslingen mellom søvn og aktivitet.

· Informere om ringesnora og dens betydning, da dette viser en åpenhet om at vi synes det er greit at han spør om hjelp samt en trygghet.

· Måltider til faste tider gir en følelse av fast dagsrytme og gjøremål.

· Daglige fromiddagsturer tilfører D-vitamin til huden som er viktig for opptaket av kalsium i kroppen og som igjen er viktig for beinstrukturen (N.J. Kristoffersen m.fl., 2003).

· Frisk luft på soverommet er viktig for å sove godt.

· Bør ikke legge seg for tidlig, slik at det er fare for at han blir liggende våken lenge. Det vil i så fall være negativt med tanke på psykisk nedstemthet og fysisk anspenthet (N.J. Kristoffersen m.fl., 2003). 

· Gi han tepper etter ønske for at han ikke skal fryse, slik at det ikke gir han søvnproblemer. Dette fremmer velvære, som Orem også fremhever som viktig (N.J.Kristoffersen, 2002).

· De ansatte må snakke lavt og unngå unødige samtaler om nettene, slik at de ikke vekker pasientene. Her ser vi igjen Orems poeng om å svare på behovet for hvile (N.J. Kristoffersen, 2002).

· Gi han muligheten til å mest mulig følge vanene sine før leggetid, noe som kan fremme en god natts søvn.

· Hjelpe han med å variere liggestillingene. Han bør unngå å ligge mye på venstre side på grunn av at han lett blir rød på venstre hofte. Såret på venstre hæl bør heller ikke ha trykk, og han bør derfor ligge med venstre kne bøyd når han ligger på ryggen. 

· Bygge opp med puter under venstre hofte, når han ligger på den lamme siden, og mellom beina. Dette avlaster sårheten og er behagelig.

Avslutning

   Vi har etter beste evne fordelt oppgavene mellom oss seks i gruppen, der to og to har jobbet innenfor samme kapittel. Vi har også lest og vurdert hverandre arbeid underveis og korrigert teksten ut ifra hverandres synspunkter. Det var altså ikke så mange arrangerte gruppemøter, noe som gjerne førte til at prosessen ble forskjøvet. På denne måten fikk vi samtidig jobbet mer på kryss og tvers mellom gruppemedlemmene enn som en samlet gruppe. Vi var litt spente på resultatet siden dette var en litt annerledes måte å gjøre gruppearbeid på. Men, da vi satt det hele sammen, ble vi rimelig fornøyde. 

   Det er en positiv og fri holdning blant oss, på tross av at flere av oss har vært litt uheldige med sykdom og dataproblemer.

   Vi ser lyst på å arbeide sammen igjen, men kanskje vi da prøver å organisere gruppemøter og oppgaveinndeling litt bedre.

